
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14Ps/6/2023 8723202139 12. 12. 2024 JUDr. František Krasňan ECLI:SK:OSPP:2024:8723202139.3
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. František Krasňan, v opatrovanskej veci A. B., nar. X.X.XXXX, bytom C. D., E. XXX, procesne zastúpený Mgr. Jaroslavom Kákošom, vyšším súdnym úradníkom Okresného súdu Poprad, v konaní začatom na návrh navrhovateľov F. B., nar. XX.XX.XXXX a G. B., nar. X.X.XXXX, obaja bytom H., C. XXXX/XX, za účasti Okresnej prokuratúry Poprad so sídlom Poprad, Mnoheľova 833/26, o obmedzenie spôsobilosti na právne úkony, takto rozhodol: I. Súd obmedzuje A. B., nar. X.X.XXXX v spôsobilosti na právne úkony tak, že menovaný nie je schopný vystupovať pred úradmi, súdmi a inými orgánmi verejnej moci, uzatvárať zmluvy akéhokoľvek druhu, udeľovať plné moci, preberať dôchodok a iné sociálne dávky, disponovať finančnou hotovosťou vyššou ako 100,- eur mesačne rozdelenou v čiastkach do 5,- eur denne, disponovať hnuteľným a nehnuteľným majetkom, vyslovovať informovaný súhlas s poskytovaním zdravotnej starostlivosti ako v ústavnej, tak aj ambulantnej forme. Menovaný je spôsobilý rozhodovať o mieste svojho pobytu, prechodného i trvalého bydliska, o tom, s kým chce žiť, rozhodovať o spoločenských aktivitách, o svojom zamestnaní, vzdelávaní, je spôsobilý preberať, otvárať a čítať poštu, vybavovať si osobné záležitosti s úradmi, vykonávať samostatné činnosti, ako sú denné rutinné záležitosti, spôsobilý rozhodovať o sociálnej starostlivosti a voliť vo voľbách do volených orgánov SR. II. Súd ustanovuje obmedzovanému opatrovníka v osobe F. B., nar. XX.XX.XXXX, ktorému vymedzuje rozsah práv a povinností tak, že tento je povinný a oprávnený menovaného zastupovať a vykonávať za menovaného všetky právne úkony v oblastiach, v ktorých bol menovaný obmedzený spôsobilosti na právne úkony, s výnimkou uzatvárania zmlúv týkajúcich sa majetkových prevodov, k čomu je potrebný súhlas súdu. III. U k l a d á opatrovníkovi predkladať súdu správu o stave majetku opatrovanca raz ročne vždy k 31.12. toho ktorého roka. IV. Slovenská republika n e m á právo na náhradu trov konania. V. Žiaden z účastníkov
nemá
právo na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon.
2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

